Церги борохьги

Церги борохьги гьалмагъзаби рукIун руго. Гьазие цо къоялъ гIор бахун дорехун ине бокьун буго. Борхьица жинда лъин хазе лъаларин абидал, цараца мун жиндир габуралда жемейин, жинца бахъилин добехунилан, кIиябго гIурулъе лъугьанила. ГIор бакьулъе щолелъул борхьица царал габур данде къан, царал тату хвезе рекIанила.

Щибго хIал хисизе биччачIого цараца абунила: «Нилъ кIиялго гъанкъизехъин ругин дир гьудул, цо ахираб бер чIвазе бокьун букIанин дуда»-ян. Уйилан ккун борхьицаги бетIер царал гьурмада цебе баккизабунила. Цараца гьебсагIат гьелъул бетIер кIалалъ ккун, чIамизе бай бихьанила. Борохьги гарбидаса бичун ун, кIалдиб кковухъего гьелъул бетIергун цер гIурул доб рахъалде баханила.

Хвараб борохьги салуда битIизабун лъун цараца : «БитIун чIайин, битIараб бокьулин дие гьудул»-анги абун цо рахъалде хазабунила.

Автор СайгидахIмад АхIмаднабиев
Сурат Ума МухIамадова
http://avarsatira.ru/cergi-boroxgi.html сайт аварской сатиры
#Дагестан #культура #культура_Дагестана #сатира #аварцы #аварская_сатира